ایک اوسط درجے کا طالب علم، دنیا کا دوسرا بڑا سانئسدان بن گیا۔
21 سال کی عمر میں اسے کہا گیا وہ مزید 2 سال ہی زندہ رہے گا.
لیکن اس نے میڈکل سائنس کو غلط ثابت کر دیا۔اس نے بیماری کے ساتھ نصف صدی سے زائد زندگی گزاری۔
اس نے کائنات کے کئی ایک پوشیدہ رازوں سے پردہ اٹھایا
لیکن اس کی اپنی کائنات صرف ایک وہیل چئیرتک محدود رہی۔
اس نے اپنی کمزوری کو اپنی طاقت بنایا۔ رکاوٹ نہیں۔
وہ چلنے پھرنے حتیٰ کہ بولنے تک سے قاصر تھا  لیکن وہ وقت بھی آیا
جب اس کا ایک ایک لفظ سننے کے لیے دنیا بھر کے کان ہمہ تن گوش رہتے تھے۔
میں ہوں محمد اسامہ غازی اور دیکھو سنو جانو کی وہ کون تھا سیریز میں ہم آپ کو مشہور زمانہ سائنس دان اسٹیفن ہاکنگ کی کہانی دکھائیں گئے۔
دوسری جنگ عظیم کے دوران 8 جنوری  1942 کو اسٹیفن ہاکنگ نے انگلینڈ کے یونیورسٹیز کے شہر آکسفورڈ میں آنکھ کھولی۔
اس کے ماں باپ دونوں آکسفورڈ سے تعلیم یافتہ تھے
اسٹیفن کے گھر میں سب کو کتابیں پڑھنے کا شوق تھا۔
ماں باپ دونوں لائق تھے لیکن اسٹیفن کو پڑھائی سے کچھ زیادہ لگاؤ نہیں تھا۔
اپنے تعلیمی سفر کے پہلے سال میں پوری کلاس میں تیسرے نمبر پر آیا لیکن یہ تیسری پوزیشن فسٹ سیکنڈ تھرڈ نہیں بلکہ باؤٹم تھرڈ تھی۔
اسے پڑھائی سے زیادہ کھیل کود سے لگاؤ تھا
۔وہ اپنے دوستوں کے ساتھ  سائکیلنگ کرتا بورڈ گیمز کھیلتا اور بعض اوقات کشتی رانی کے مقابلوں میں بھی حصہ لیا کرتا تھا۔
پڑھائی میں زیادہ توجہ نہیں دیتا تھا، لیکن ذہین تو وہ بچپن سے تھا۔
اپنے دوستوں کے ساتھ مل کے اسٹیفن نے گھڑی، ٹیلیفون اور سویچ بورڈ کےریسائیکل ایبل پارٹز سے ایک کمپیوٹربھی تیار کیا تھا
جو اسے میتھ کے سوال حل کرنے میں مدد دیتاتھا۔
اس کے دوست اسے آئن سٹائن کے نِک نیم سے بلاتے تھے۔
17 سال کی عمر میں اس نے اکسفورڈ کالج میں ایڈمیشن لیا۔
وہ میتھ سبجیکٹس میں ڈگری لینا چاہتا تھا لیکن آکسفورڈ میں ایسی کوئی ڈگری اس وقت نہیں تھی۔
اِسی لیے اُس نے فزکس اور کوسمولوجی کی فیلڈ کو چنا۔
1962میں اس نے آکسفورڈ سے نیچرل سائنسسز میں ڈگری حاصل کی۔
اورکوسمولوجی میں پی ایچ ڈی کے لیے کمیرج یونیورسٹی میں ایڈمیشن لیا۔
لیکن اس دوران اس کی بیالوجی خراب ہونا شروع ہو گئی۔
اس کا سبجیکٹ نہیں، اس کی اپنی بائیوکیمسٹری میں پرابلم آنا شروع ہو گیا۔
وہ یوں کہ ہاکنگ بعض اوقات چلتے چلتے گر جاتا تھا، بات کرتے کرتے اس کی آواز لرزنے لگتی  تھی۔
اسٹفین ایسی تبدیلیوں کو سیریس نہیں لیتا تھا لیکن یہ کمزوری اتنا بڑھ رہی تھی کہ اسے ان سب کو سیریس لینا پڑا۔
وہ پی ایچ ڈی کر رہا تھا جب ایک دن وہ چلتے چلتے اچانک گر گیا۔
اسے بھاگم بھاگ کلینک لے جایا گیا۔
جہاں ڈاکٹر نے معائنہ کیا، چند ٹیسٹ کیے اور پھر اس پہ ذاتی زندگی کا وہ دردناک راز کھلا جس نے اسے ہمیشہ کے لیے بدل کر رکھ دیا۔
اس وقت اسٹیفین ہاکنگ 21 برس کا تھا۔ لیکن اسے وہ پیچیدہ اور رئیر بیماری ہوئی جو عموماً 50 برس کے بعد ہوتی ہے۔
اور زندگی لے کر چھوڑتی ہے۔
ڈاکٹرز نے اسٹیفن کو بتایا کہ وہ موٹر نیوران ڈزیز کا شکار ہو چکا ہے۔
میڈیکل لینگیویج میں اسے اے ایل ایس کہا جاتا ہے۔
اس بیماری کے شکار مریض آہستہ آہستہ معذور ہوتے جاتے ہیں، پھر ان کے اعصاب ناکارہ ہو جاتے ہیں اور دماغ سے ان کا کنکشن کٹ جاتا ہے۔
اس بیماری کی خبر اسٹیفن اور اس کے گھروالوں پر بجلی بن کر گری۔
ڈاکٹر نے اسٹیفن کو بتایا کہ اس کی زندگی کے صرف 2 سال باقی ہیں۔
وہ زیادہ دیر زندہ نہیں رہ پائے گا۔
اسٹیفن نے انھی دنوں ایک ڈرانا خواب دیکھا۔ اس نے دیکھا کہ اسے پھانسی پر لٹکایا جا رہا ہے۔
اسٹیفن ہاکنگ کے مطابق اس خواب نے اسے موت کا احساس دلایا تو اسے زندگی کی زیادہ قدر محسوس ہوئی۔
اسے لگا کہ ابھی تو زندگی ختم نہیں ہوئی، ابھی تو بہت کچھ ایسا ہے جو اس نے کرنا ہے۔
اس بیماری سے پہلےاسٹیفن ایک اوسط درجے کا طالب علم تھا۔
ڈاکٹر کی دی گئی 2 سال کی مہلت نے اسٹیفن کو احساس دلایا کہ شاید وہ پی ایچ ڈی مکمل ہونےتک زندہ نہ رہ پائے
اس لیے اس نے اپنا پورا فوکس ریسرچ کی طرف کر دیا۔
ہاکنگ کی بیماری نے اسے پہلے سے زیادہ کمزور کر دیا تھا وہ اب ایک چھڑی کی مدد سے چلتا تھا۔
لیکن اس نے ہمت نہیں ہاری تھی۔
وہ نارمل لوگوں کی طرح ہی زندگی گزار رہا تھا اس نے 1965 میں جین ولڈ سے شادی کی جس سے اُن کے 3 بچے بھی ہیں۔
لیکن ظالم بیماری نے اسٹیفن کو کمزور سے کمزور تر کرنا شروع کردیا تھا۔
وہ 1969 تک سٹیک سے ہوتے ہوئے وہیل چئییر پر آن بیٹھا تھا۔
لیکن یہ کوئی عام وہیل چئیر نہیں تھی۔ اسے ایک خاص طور پر سائنٹیفکلی ڈیزائنڈ وہیل چئیر ملی تھی۔
اسی پر وہ لکھتا بھی تھا۔
لیکن اس کے ساتھ ایک مسئلہ بھی تھا وہ یہ کہ ہاکنگ اپنی وہیل چیئر کو ادھر ادھر دوڑاتا رہتا تھا اور اکثر اسے کنٹرول نہیں کر پاتا تھا۔
لیکن ایک بار اس نے تیزرفتاری میں وہیل چئیر برطانوی شہزادہ چارلز کے پاؤں پر بھی چڑھا دی تھی۔
ایک بار تو ایک کانفرنس میں وہیل چیئر دوڑاتے ہوئے وہ گر گیا۔
اس حادثے میں اس کے کولہے کی ہڈی ٹوٹ گئی تھی۔
اس حادثے کو یاد کر کے ہاکنگ اکثر ہنستا تھا۔ وہ کہتا تھا کہ میں ایک بہت برا ڈرائیور ہوں۔
بیماری کی وجہ سے اسے بولنے میں بھی مشکل پیش آتی تھی۔
لیکن 1985 میں اسٹیفن کو نمونیا ہوا اور پھیپھڑوں کے انفیکشن کی وجہ سے اسےسانس لینے میں بھی مشکل پیش آنے لگی۔
اس کے لیے ایک فوری آپریشن کرنا پڑا۔
اس آپریشن سے اسٹیفن کی جان تو بچ گئی لیکن بیماری کی وجہ سے اس کی آواز مکمل طور پر بند ہو گئی۔
یہ اسٹیفن ہاکنگ کیلئے ایک بہت بڑا دھچکا تھا۔
لیکن کیمبرج یونیورسٹی نے اس کا حل بھی نکال لیا۔
یونیورسٹی میں اسٹیفن ہاکنگ کے لیے خاص طور پر ٹاکنگ کمپیوٹر بنایا گیا۔
یہ کمپیوٹر اس کی وہیل چئیر کے ساتھ ہی انسٹال کر دیا گیا۔
یہ ٹاکنگ کمپیوٹردراصل ہاکنگ کی ہی الیکٹرونک وائیس تھی۔
اسٹیفن اپنے ایک گال کے ایک مسل کی ہلکی سی جنبش سے اس پر ٹائپنگ کرتا تھا۔
شروع میں ایک لفظ لکھتے ہوئے اس کی سانس پھول جاتی تھی۔
لیکن رفتہ رفتہ وہ اس کا ایکسپرٹ ہوتا چلا گیا۔
اس پر وہ پہلے اپنے مطلب کے الفاظ سلیکٹ کرتا۔
پھر کمپیوٹر کی مدد سے یہ الفاظ الیکٹرونک وائیس میں تبدیل ہو کر ایک سپیکر سے سننے والوں تک پہنچ جاتے تھے۔
اسٹیفن ہاکنگ نے اسی کمپیوٹرکی مدد سے بے حد مشہور کتابیں لکھی تھیں۔
اسی ٹاکنگ کمپیوٹر کے ذریعے ہی وہ اپنے لیکچرز تیار کرتا اور ڈلیور بھی کیا کرتا تھا۔
اسٹفین ایک نظریاتی سائنسدان کے طور پہ جانا جاتا تھا ۔اسے سائنسی تصورات پر شرطیں لگانے اور ہار جانے پر کمال حاصل تھا۔
اس وجہ سے اس کے دوست اکثر اس کا مذاق اڑاتے تھے۔
اسٹیفن نے بہت سے سائنسی دعوے کئے جن میں سے کچھ سچ ثابت نہ ہوسکے۔
لیکن کچھ ایسے تھے جنھوں نے سائنس کی دنیا میں تہلکہ بھی مچایا۔
اسٹیفن ہاکنگ جسمانی طور پر تو مکمل مفلوج تھا لیکن اس کا دماغ غیر معمولی طور پر کام کرنے کے قابل ہو گیا تھا۔
وہیل چئیر پر بیھٹے بیٹھے اس نے فزکس اور سپیس سائنسز میں کئی نئے نظریات پیش کیے۔
اسٹیفن ہاکنگ کو تھیوریٹیکل فزکس خصوصاً کاسمولوجی میں خصوصی دلچسپی تھی۔
تھیوریٹیکل فزکس، مطلب بغیر تجربے کے میتھیمیٹکس کے فارمولوں سے کسی سائنسی نتیجے پر پہنچنا۔
یاد رہے کہ آئین سٹائن بھی ایک تھیوریٹکل فزسسٹ ہی تھا۔
ہاکنگ نے بلیک ہولز کی تھیوری بھی پہلے ریاضی کے فارمولے سے اپنے بلیک بورڈ پر ہی ثابت کی تھی۔
جس نے سائنسی دنیا میں ہل چل مچا دی تھی۔
بلیک ہولز؟
مطلب خلا میں گھومتے ایسے دائرے جو پورے کے پورے نظام شمسی، ستاروں، سیاروں اور زمینوں کو ہڑپ کر جاتے ہیں۔
یہاں تک کہ وقت اور توانائی کو بھی۔
تو اسٹفین نے کہا تھا کہ بلیک ہولز میں سیارے غائب بھی ہوتے ہیں اورنئے سیارے جنم بھی لیتے ہیں،
بلیک ہولز ایسی شعاعیں خارج کرتے ہیں جو کائنات میں بڑی تبدیلیوں کا سبب بنتی ہیں۔
ان شعاعوں کو ہاکنگ ریڈی ایشن کا نام دیا گیا۔
ہاکنگ ریڈی ایشن کو کائنات کی دریافت میں ایک بہت بڑی دریافت سمجھا جاتا ہے۔
لیکن جب پہلی بار اسٹفین ہاکنگ نے بلیک ہولز کی ریڈی ایشن کا نظریہ پیش کیا تو اس کے اپنے ساتھیوں نے ہی اس کی بات ماننے سے انکار کر دیا تھا۔
تاہم بعد میں مزید تحقیق سے ثابت ہو گیا کہ ہاکنگ کا نظریہ درست تھا۔
اسٹیفن ہاکنگ نے فارمولوں سے ثابت کیا کہ بلیک ہولز اتنے بھی بلیک نہیں جتنے دکھائی دیتے ہیں۔
ان سے کچھ سفید ذرات بھی ہر وقت خارج ہوتے رہتے ہیں۔ لیکن یہ ذرات نہ  ہونے کے برابر روشنی منعکس کرتے ہیں۔
اسی وجہ سے ابھی تک ان ذرات کا عملی مشاہدہ نہیں کیا جا سکا۔
اسٹیفن کے کچھ سائنسی نظریات بہت متنازعہ بھی رہے۔ اور چند ایک بار بار وہ سائنسی نظریات پر لگائی گئی شرطیں ہارا بھی تھا۔
1975 میں اسٹیفن ہاکنگ نے اپنے دوست سائنس دان کپ تھورن کے ساتھ شرط لگائی کہ سیگ نیس ایکس ون بلیک ہولز میں بدلے گا یا نہیں ،
کپ تھورن کا دعویٰ تھا کہ بلیک ہول بن جائے گا جبکہ ہاکنگ کا دعویٰ تھا کہ بلیک ہول نہیں بنے گا
اوربلیک ہول بننے پر ہاکنگ 1990 میں شرط ہار گیا۔
پھر1997 میں ہاکنگ نے کپ تھورن کو اپنے ساتھ ملایا اور دونوں نے مشترکہ طور پر جان پریکسل سے اس بات پر شرط لگائی
کہ بلیک ہولز میں گریوی ٹیشنل کولیپس کی وجہ سے انفارمیشن ضائع ہوجاتی ہے یا نہیں۔
ہاکنگ کا دعویٰ تھا کہ انفارمیشن ضائع ہوجاتی ہے جبکہ پریکسل کا کہنا تھا کہ ایسا نہیں ہوتا۔
یہاں بھی سٹیفن ہاکنگ کی بات درست ثابت نہ ہوئی اور 2004 میں وہ اپنی ہی مشہور ریسرچ یعنی ہاکنگ ریڈی ایشنز پر لگی شرط ہار گیا۔
اسٹفین ہاکنگ نے 15 کے لگ بھگ کتابیں لکھیں۔
جن میں اس کی سب سے پہلی کتاب اے بریف ہسٹری آف ٹائم 4 برس تک بیسٹ سیلر رہی۔
پھر کائناتی موضوعات پر اس کی دوسری کتابیں جیسے یونیورس ان نٹ شیل بھی بیسٹ سیلر ثابت ہوئیں۔
اس کتاب کی اشاعت کے بعد اسٹیفن ہاکنگ دنیا بھر میں شہرت کی بلندیوں پر پہنچ گیا۔
اس کتاب میں ہاکنگ نے بِگ بینگ یعنی کائنات کی تشکیل سے لے کے بلیک ہول کے بننے تک سب موضوعات کی بھرپور وضاحت کی تھی۔
ہاکنگ نے اپنی بیٹی لوسی کے ساتھ مل کر  سائنس اور ایڈونچر کے مضوعات پربچوں کے لیےبھی 5 کتابیں لکھیں۔
2007 میں شائع ہونے والی اس کی کتاب ’’جارجز سیکرٹ کی ٹو دی یونی ورس‘‘
میں  اُس نے بچوں کے لیے اُن کی علمی اور ذہنی سطح کو پیشِ نظر رکھتے ہوئے وضاحت کی
کہ یہ سب نظامِ شمسی، ستارے، سیارے اور بلیک ہولز وغیرہ کیا ہیں اور کس طرح کائنات میں یہ اپنا اپنا کردار ادا کرتے ہیں۔
اس کتاب کا مرکزی کردار جارج نامی ایک چھوٹا لڑکا ہے جو آس پاس کا سفر کرکے کائنات کے بارے میں سیکھتا چلا جاتا ہے۔
جہاں سٹیفن ہاکنگ خود نئی نئی دریافتیں اور دعوے کر رہا تھا۔
وہیں وہ ایک سائنسی ترقی سے پریشان بھی تھا بلکہ یوں کہنا چاہیے کہ کسی حد تک خوفزدہ بھی تھا۔
اسٹیفن ہاکنگ کو مصنوعی ذہانت یعنی آرٹیفیشل انٹلیجنس پر سخت اعتراض تھا۔
جب امریکہ نے میدان جنگ میں خودکار روبوٹس کے استعمال پر تجربات کئے تو ہاکنگ کا خیال تھا کہ اس کے نتائج تباہ کن ہو سکتے ہیں۔
ہاکنگ نے ایک بار یہاں تک کہہ دیا کہ مصنوعی ذہانت کی ترقی انسانی نسل کا خاتمہ کر دے گی۔
اسٹیفن ہاکنگ خود تو مصنوعی ذہانت کے خلاف تھا لیکن دلچسپ بات یہ ہے کہ وہ ساری زندگی اسی مصنوعی ذہانت کا محتاج بھی رہا۔
وہ جس کمپیوٹر کی مدد سے لوگوں سے بات کرتا تھا وہ بھی مصنوعی ذہانت کے ذریعے ہی کام کرتا تھا۔
اسٹیفن ہاکنگ کی خراب صحت اور خراب رویے نے اس کی ازدواجی زندگی کو بھی بہت خراب کیا۔
حالانکہ سٹیفن ہاکنگ کی پہلی بیوی جین نے اس کا بہت ساتھ دیا تھا۔
وہ بیمار شوہر کی تیمارداری کے ساتھ تین بچوں کی ذمہ داری اچھی طرح سے نبھاتی رہی۔
لیکن افسوس کہ جین کی اتنی قربانیوں کے باوجود یہ شادی ایک کامیاب شادی ثابت نہ ہو سکی۔
جین اپنے شوہر سے اتنا تنگ تھی کہ اس نے اسٹفین کو ایک انا پرست اور بداخلاق بچے جیسا قرار دے دیا۔
1990  میں اسٹیفن نے اپنی اس بیوی کو طلاق دے دی جس سے اس نے محبت کی شادی کی تھی۔
پہلی بیوی سی علیحدگی کے 5 برس بعد 1995 میں اسٹیفن نے اپنی نرس ایلین میسن  سے دوسری شادی کر لی۔
لیکن یہ شادی بھی زیادہ عرصہ نہ چل سکی۔ 2006 میں یہ شادی بھی طلاق پر ختم ہوئی۔
بہرحال اسٹیفن کی پہلی محبت اور شادی کی کہانی فلم میکرز کیلئے بہت پرکشش ثابت ہوئی۔
2014 میں ان دونوں کی محبت پر ایک فلم ’’دی تھیوری آف ایوری تھنگ‘‘ بھی بنی۔
اس فلم میں جین کے کردار کو شوہر کیلئے محبت اور قربانی کی مثال بنا کر پیش کیا گیا۔
لیکن اپنی ازدواجی زندگی کی ناکامی اور معذوری بھی اسٹیفن ہاکنگ کو مایوس نہیں کر سکی۔
وہ ایک زندہ دل شخص تھا اور مایوس لوگوں کا حوصلہ بڑھانے میں پیش پیش رہتا تھا۔
ہاکنگ 2016 میں ٹی وی ہوسٹ بھی بنا۔
اس نے سائنس کوئز پر مبنی "جینئس" نامی ایک ٹی وی پروگرام کی میزبانی کی۔
اس کے علاوہ 2012 میں ایک امریکی ٹیلی ویژن پروگرام  بگ بینگ تھیوری میں اس کی بطور مہمان شرکت بھی ایک یادگار واقعہ تھی۔
پروگرام میں اس کے ہنستے مسکراتے جملے اور کاٹ دار طنز سے لوگ قہقہے لگانے پر مجبور ہو گئے۔
2007 میں 65 برس کی عمر میں، ہاکنگ نے خلائی سفر کی طرف ایک اہم قدم اٹھایا۔
فلوریڈا میں کینیڈی اسپیس سنٹر کا دورہ کرنے کے دوران، اسے موقع دیا گیا کہ وہ زیرو گریویٹی والے سفرکا تجربہ کرے۔
خصوصی بوئنگ  طیارےسیون ٹو سیون میں کمیرے لگائے گئے تھے۔
پرواز کے دوران جب ہاکنگ کو وہیل چئیر سے نکالا گیا تو وہ  بے وزن حالت میں آزاد تھا۔
جیسے آپ اس تصویر میں دیکھ رہے ہیں۔
ایسی پروازوں کے لیے امریکی کمپنی ایک مسافر سے 4000 ڈالر وصول کرتی ہے۔ لیکن ہاکنگ کے لیے یہ سفر بالکل فری تھا۔
پرواز کے بعد پروفیسر ہاکنگ نے کہا ’’یہ کمال کا تجربہ رہا۔ میں تو ابھی اور بہت وقت ایسے ہی گزار سکتا ہوں۔‘‘
اسٹیفن ہاکنگ کا اگلا میشن خلا کی سیر کرنا تھا
اسٹیفن کا کہنا تھا اگر انسانیت نے خلا میں رہنا نہیں سیکھا تو شاید نسل انسانی اگلی چند نسلوں میں کسی حادثے کا شکار ہو کر ختم ہو جائیں۔
جیسا کہ ڈائنوسار اور بہت سے دیگر جانوروں کی سپیشز ناپید ہو چکی ہیں۔
اسٹیفن کا نام سپیس شیپ پسینجر لسٹ میں بھی شامل تھا۔ اسے ایک مقررہ وقت پر خلا میں جانا تھا۔ لیکن قدرت کو کچھ اور ہی منظور تھا۔
اسٹیفن کا خلا میں سفر کرنے کا خواب راستے میں ہی دم توڑ گیا۔ 14 مارچ 2018 کوایک دن اچانک اسٹیفن ہاکنگ مر گیا۔
وہ جسے ڈاکٹرز نے جینے کے لیے 2 سال کا وقت دیا تھا۔
کائنات کا تجسس اور خلائی سائنس کی پیچیدہ گتھیاں سلجھاتے سلجھاتے اس نے 55 سال اور جی لیا۔
جدید دور کے سائنس دان اسٹیفن ہاکنگ کی کہانی آپ نے دیکھی۔
اگر آپ ایک فلسفی کی بائیوگرافی دیکھنا چاہتے ہیں تو یہاں خلیل جبران کی بائیوگرافی پر کلک کیجئے۔
یہ رہی مصر کی آخری ملکہ قلوپطرہ کی کہانی اور یہاں دیکھیے کہ فرانسیسی انقلاب کیا تھا۔
